For You (אלבום של פרינס)

For You (בעברית: בשבילך) הוא אלבום הבכורה של המוזיקאי האמריקאי פרינס. הוא יצא לאור ב־7 באפריל 1978 על ידי "וורנר ברדרס רקורדס". כאשר נחתם החוזה לאלבום, ב־1977, היה זה, באותה תקופה, אחד החוזים הגדולים בהיסטוריה לאמן חדש. פרינס החל להקליט את האלבום בספטמבר 1977 באולפן Sound 80 (אנ') במיניאפוליס, מינסוטה, שם הוא הקליט כבר קודם לכן הקלטות דמו של מספר שירים. החבר והמפיק דייוויד ריבקין (לימים נודע כדייוויד זי) (אנ') תמך בעצות ובעזרה בהפקה. ריבקין נשקל כמפיק בפועל, אבל "תקליטי וורנר" בחרו בטומי ויצ'רי (אנ'), שנודע אז בעיקר בזכות עבודתו עם ג'ינו ואנלי (אנ'). ויצ'רי הציע לערוך את ההקלטות באולפן בלוס אנג'לס, אבל מנהלו של פרינס אוון חוסני (אנ') בחר באולפני "Record Plant" (אנ') בסוסליטו, קליפורניה. פרינס, ויצ'רי, וחוסני ואשתו עברו לדירה בעמק מיל (אנ') בקליפורניה. ההקלטות החלו באוקטובר וארכו מעל שלושה חודשים. ויצ'רי ניסה להפעיל את השפעתו כמפיק, אבל פרינס התעלם מכל עצה שסתרה את דעתו שלו. פרינס התמסר באופן מוחלט לפרויקט, שר את כל תפקידי הזִמרה וניגן בכל הכלים, כולל גיטרה אקוסטית, גיטרה חשמלית וגיטרה בס, פסנתר ופסנתר פנדר רודס, synth bass (אנ'), סינתיסייזרים אוברהיים (אנ'), מוג וארפ (אנ'), פעמוני תזמורת, תופים וכלי הקשה. הוא השתמש בסינתיסייזר האוברהיים כדי לייצר את תפקידי כלי הנשיפה, אך עם קווי גיטרה מרובדים לתוך המיקס. הרצועות הבסיסיות של האלבום באו לידי סיום בסוף דצמבר 1977. חוסני ציין מאוחר יותר שפרינס רוקן את תפקידו של ויצ'רי ממשמעותו במהלך ההקלטות, ושוויצ'רי היה "שבור לב" מכיוון שזה עתה התייחסו אליו "כמו לחרא". בינואר 1978 העבירו פרינס וויצ'רי את ההקלטות לידיו של טכנאי הקול ארמין שטיינר במעבדות הסאונד בהוליווד, כדי להתחיל אובר-דאבינג ומיקסינג סופי. פרינס בידל את עצמו עוד יותר מוויצ'רי, והתרכז בלהרכיב יחד קווי קול כדי ליצור צליל מסחרי מלוטש. "תקליטי וורנר" בחרו ארט דיירקטור כדי לעצב את עטיפת האלבום, אבל פרינס קבע עם צלם אחר, ג'ו ג'יאנטי, שצילם את ראשו של פרינס בחדר חשוך, כשפניו מוארות באור נרות. פרינס סיים את המיקסים הסופיים ב־28 בפברואר. העלות הסופית של הפרויקט הייתה 170,000 דולר – שווה ערך ל־668,343 בדולרים של 2019 – פי שלושה מהתקציב המקורי. לאחר כל העבודה, שכללה ריבוד של 46 קווי קול לרצועה הראשונה, פרינס היה מותש. מאוחר יותר הוא אמר שהוא היה "שבר כלי פיזי" כשהעבודה הסתיימה. עם יציאתו לאור הגיע "For You" למקום ה־163 בבילבורד 200 ולמקום ה־21 במצעד אלבומי ה־R&B. לימים הוא מכר 2 מיליון עותקים לערך ברחבי העולם. ב־2016, לאחר מותו של פרינס, האלבום צעד מחדש בבילבורד 200 והגיע למקום ה־138. האלבום גם הגיע לאחר מות פרינס למקום ה־200 במצעד האלבומים הצרפתי(אנ') ולמקום ה־156 במצעד האלבומים הבריטי, אף על פי שלא צעד במקור במצעדים אלה. "Soft and Wet", הסינגל המוביל מהאלבום, הגיע למקום ה־92 במצעד בילבורד הוט 100 ולמקום ה־12 במצעד שירי ה-R&B/היפ-הופ. הסינגל השני שיצא מהאלבום, "Just as Long as We're Together", הגיע למקום ה־91 במצעד שירי ה-R&B/היפ-הופ. ג'ניפר קליי, מבקרת "!Yahoo", כתבה בביקורת רטרוספקטיבית: "אף על פי שפרינס התיש את עצמו בהוצאה של אלבומו הראשון 'For You', האלבום היה הצצה מסקרנת למוח עסוק ב־"sex n' funk n' roll". אדם אוהב שליטה, הוא הציג את הכישרונות שלו כאן כמומחה בכלים רבים, כמו גם כמפיק עם אוזן לשלמות". קוואמי תיאר את האלבום במילים "אלבום דיסקואי נהדר". כל השירים נכתבו והולחנו על ידי פרינס (למעט היכן שמצוין אחרת).  מידע על האלבום For You באתר MusicBrainz מידע על האלבום For You באתר AllMusic האלבום For You באתר Discogs חוסני הוא ממוצא יהודי־סורי, נכדו מצד האב של הדיין אליהו חוסני. רוברט קריסטיגאו, Christgau's Record Guide: Rock Albums of the Seventies, Ticknor & Fields בדיקה אחרונה 30 באוגוסט 2020 סטיבן תומאס ארלוויין, ביקורת "AllMusic", באתר AllMusic, בדיקה אחרונה 29 באוגוסט 2020 בוב פרוצמן, מהארכיונים: פרינס בן ה־18 חותם על חוזה אלבום ראשון, באתר TwinCities.com, ‏21 באפריל 2016 (פורסם לראשונה ב־1977), בדיקה אחרונה 31 באוגוסט 2020 Prince : chaos, disorder, and revolution, ניו יורק: : Backbeat Books, 2011, עמ' 23–26 בריאן מורטון, Prince: A Thief in the Temple, Canongate Books, עמ' 34–36 רו רונין, Prince: Inside the Music and the Masks., St. Martin's Press, עמ' 27 אינדקס מחירים לצרכן (הערכה) החל מ־1800, באתר הבנק הפדרלי של מיניאפוליס, בדיקה אחרונה 31 באוגוסט 2020 אלן לייט, Let's Go Crazy: Prince and the Making of Purple Rain, סיימון ושוסטר, עמ' 30 בריאן ג'וזפס, אלבום הבכורה של פרינס "For You" ארבעה עשורים מאוחר יותר: האם הוא מבשר כוכב־על?, באתר בילבורד, ‏6 באפריל 2018, בדיקה אחרונה 30 באוגוסט 2020 המצעד הצרפתי, באתר lescharts.com, בדיקה אחרונה 30 באוגוסט 2020 היסטוריית פרינס בבילבורד הוט 100, באתר בילבורד, בדיקה אחרונה ב־21 בנובמבר 2021 היסטוריית פרינס במצעד שירי ה-R&B/היפ-הופ, באתר בילבורד, בדיקה אחרונה ב־21 בנובמבר 2021 קית' האריס, ביקורת "בלנדר", באתר ארכיון האינטרנט (מקור: blender.com), בדיקה אחרונה 30 באוגוסט 2020 דייוויד בראון, ביקורת "אנטרטיינמנט ויקלי", באתר אנטרטיינמנט ויקלי, #32, ISSN 1049-0434, ‏21 בספטמבר 1990, בדיקה אחרונה 15 באוגוסט 2020 גארי גראף ודניאל דרשולץ, MusicHound rock : the essential album guide, מהדורה שניה, Farmington Hills, MI: Visible Ink Press, עמ' 897, ISBN 1-57859-061-2 בדיקה אחרונה 30 באוגוסט 2020 דייוויד הוארד ונתן ברקט (כותב: מאתוס מיכלאנג'לו), The New Rolling Stone Album Guide, מהדורה רביעית מעודכנת, סיימון ושוסטר, 2004, ISBN 978-0-7432-0169-8, בדיקה אחרונה 22 בפברואר 2021 ג'ניפר קליי, ביקורת ‏!Yahoo, באתר ארכיון האינטרנט (מקור: ca.music.yahoo.com), ‏1 בינואר 1982, בדיקה אחרונה 30 באוגוסט 2020 צוות הקצה‏, בלוג הקצה: עשרת האלבומים הגדולים של פרינס, באתר וואלה, 31 במאי 2013 קוואמי, עשרת האלבומים הגדולים של פרינס, באתר הבלוג של ניר ממון, בדיקה אחרונה 15 בספטמבר 2020 הקרדיטים ל־‏"Soft and Wet", באתר חברת המצעדים הרשמית, בדיקה אחרונה 30 באוגוסט 2020 הקרדיטים ל־‏"My Love is Forever", באתר princevault.com, בדיקה אחרונה 3 בספטמבר 2020